คือมีอะไรกันกับแฟนทางด้านหลัง แต่ไม่ได้สอดใส่ทางช่องคลอดเลย แล้วหลังจากวันนั้นอีก 1 วัน เมนก็มา 4 วัน เลยอยากรู้ว่าท้องได้มั๊ยแล้วบางครั้งเวลาจับตรงท้อง ก็เหมือนมีชีพจรเต้นคะ เลยอยากทราบว่าท้องได้มั๊ย
สวัสดีค่ะ การที่มีเพศสัมพันธ์ ถ้ากังวลเรื่องการตั้งครรภ์ ต้องพิจารณาดูก่อนว่า ตรงกับช่วงที่ฝ่ายหญิงมีการตกไข่หรือไม่ค่ะเป็นอันดับเเรก ต่อมาก็ดูว่ามีการปนเปื้อนของอสุจิในช่องคลอดมากเพียงใด อีกทั้งต้องเข้าใจเพิ่มเติมด้วยว่า ถึงเเม้ว่าไม่ใช่น้ำอสุจิโดยตรง เเต่เป็นสารหล่อลื่นจากอวัยวะเพศชายที่ไม่ใช่ขณะที่มีการหลั่งน้ำอสุจิก็อาจมีการปนเปื้อนของตัวอสุจิได้ค่ะ ถ้าสัมผัสกับน้ำอสุจิโดยตรงในช่องคลอด จะยิ่งเพิ่มความเสี่ยงได้ค่ะดังนั้น ถ้าไม่ได้ร่วมเพศผ่านทางช่องคลอด และมั่นใจว่า ไม่ได้มีการปนเปื้อนของสารคัดหลั่งจากฝ่ายชาย มาที่ช่องคลอดฝ่ายหญิงเลย จะถือว่าโอกาสการตั้งครรภ์ค่อนข้างต่ำค่ะแต่ถ้าไม่มั่นใจ เรื่องการปนเปื้อนของสารคัดหลั่งในช่องคลอด อาจรับประทานยาคุมฉุกเฉิน ร่วมด้วยได้ค่ะส่วนการที่รอบเดือนมา ถ้าเป็นประจำเดือนที่เเท้จริง คือมาตรงตามรอบ ลักษณะ ปริมาณเหมือนเดิมทุกประการ ถือว่าโอกาสในการตั้งครรภ์ต่ำค่ะ ส่วนช่สงตกไข่ สามารถนับง่ายๆ จากวันเเรกของรอบเดือนก่อนมาอีก 9-18 วันค่ะ จะเป็นช่วงที่มีโอกาสในการตกไข่ได้ทั้งนี้ถ้าไม่ใช่รอบเดือนจริง อาจเป็นเลือดที่ออกผิดปกติได้ อาจต้องสังเกตอาการอื่นๆเพิ่มเติมด้วย เช่น เลือดออกกระปริบกระปรอย มีอาการปวดท้องน้อย มีอาการที่สงสัยภาวะการตั้งครรภ์ เช่น เจ็บคัดตึงเต้านม คลื่นไส้ แนะนำให้ตรวจปัสสาวะเพื่อดูการตั้งครรภ์ร่วมด้วย ค่ะ แต่ถ้าเป็นรอบเดือนจริงจะถือว่าค่อนข้างปลอดภัยค่ะ